स्वाइन फ्लू के संभावित खतरे से निबटने के लिए बिहार सरकार ने घरेलू उड़ानों में इसकी नियमित जांच की आवश्यकता जतायी है। राज्य सरकार का मानना है कि अन्तरराष्ट्रीय उड़ानों में जांच के दौरान तत्काल यात्री के स्वाइन फ्लू ग्रस्त होने का पता नहीं चले लेकिन इसके लक्षण बाद में दिख सकते हैं। इसलिए घरेलू उड़ानों पर नजर रखना जरूरी है। इसके लिए स्वास्थ्य विभाग ने नागरिक उड्डयन मंत्रालय को पत्र लिखा है। मुख्यमंत्री नीतीश कुमार ने स्वाइन फ्लू को लेकर अस्पतालों में तैयारियों की जांच के लिए मॉक ट्रायल कराने के निर्देश दिये हैं। इस बीच पटना हवाई अड्डा प्रबंधन और एयर लाईन कंपनियों को पीएमसीएच, रैपिड रेसपॉन्स टीम और राज्य स्वास्थ्य समिति में बने कंट्रोल रूम के टेलीफोन नंबर दे दिये गये हैं।